U-Jan Van Riebeeck

UJan Van Riebeeck (U-Johan Anthoniszoon "Jan" Van Riebeeck) wabelethwa ngomhla wama-21 kuSihlabantangana 1619 e-Culemborg, e-Netherlands abelethwa nguyise ungodorhodere ohlinzako. Wakhulela e-Schiedam, e-Netherlands, kwathi ngomhla wama-28 kuNtaka 1649, watjhada u-Maria de la Queillerie, waba nabantwana ababunane naye.South African History Online (17 October 2011), Jan van Riebeeck. Retrieved from: https://sahistory.org.za/people/jan-van-riebeeck. Retreived on 03/01/2026.

U-Jan Van Riebeeck waba lilunga le-Dutch East India Company (Vereenigde Oost-Indische Compagnie - VOC) ngo-1639 lapha athoma khona ukuba msizi kadorhodere ohlinzako ekhambeni labo lokuya e-Batavia (namhlanjesi eyaziwa nge-Jakarta) ngenyanga kaSihlabantangana ngo-1639 bese batjhinga e-Nagasaki eJapani ngo-1643.
Ngo-1645 u-Jan Van Riebeeck wanikelwa isabelo sokuba mphathi wesitetjhi sokurhwebela se-VOC ebesise-Tongkin e-French Indochina (namhlanjesi eyaziwa nge-Vietnam). Wehliswa esikhundleneso ngebanga lokuthi besele azenzela irhwebo lakhe langeqadi, okuphula umthetho wekhamphani othi abaphathi akukafuzi bazenzele irhwebo ngeqadi ngepahla yekhamphani. Kwathi bona ehliswe esikhundleni, wazithola sele kufuze abuyele emva e-Netherlands ayoqalana nemilandu yakhe. Ngikho-ke besele atholakala komunye wemikhumbi eli-12 ebeyidoswa phambili ngu-W.G de Jong. Wafika e-Table Bay hlanu kwe-Cape of Good Hope wahlala khona amalanga ali-18. Lokho kwamnikela isikhathi sokuqalisisa indawo, nokucabanga bona angayisebenzisa njani ekwenzeni bona i-VOC imthembe godu. Wayibona iyindawo enganikela ngokudla namanzi kabakhamba ngemikhumbi.

Njengombana umkhumbi i-Nieuwe Haerlem waphahlazeka ngo-1647, abasindileko bakha indawo lapho, u-Jan Van Riebeeck walemuka indlela ebebarhwebelana ngayo namaKhoikhoi njengombana balinde ukutakulwa. Ngemva kwalokho-ke watlola umbiko ngendawo le nangakho koke akubonileko, bewahlongoza bona indawo le ingaba yindawo ehle khulu i-VOC engayisebenzisa. Umbiko lo watlolwa ngo-1648 wathunyelwa ekhamphanini. Kwathi ngo-1651 i-VOC yathatha isiqunto sokuthi indawo ye-Cape of Good Hope ayisetjenziselwe iminqopho yekhamphani.

I-VOC yakhetha yena u-Jan Van Riebeeck bona kube nguye umdosiphambili ozokuhloma isitetjhi sokuphumula semikhumbi yamaDatjhi khona izokuthola ukudla okutjha okunepilo namanzi ahlanzekileko. Kwaba kusuka kwakhe-ke u-Jan Van Riebeeck, asuka e-Texel, e-Netherlands ngomhla wama-24 kuNobayeni 1651 bewayokufika e-Table Bay ngomhla wesi-6 kaSihlabantangana 1652. Bafika bakhamba ngemikhumbi emihlanu - i-Dromedaris, i-Reijger, i-Goede Hoop, i-Oliphant ne-Walvisch.Marco Ramerini, English text by Dietrich Köster (January, 11 2014), The Dutch in South Africa, 1652-1795 and 1802-1806. Retrieved from https://www.colonialvoyage.com/dutch-south-africa/. Retrieved on 03/01/2026.

 Ukufika Kwakhe EKapa 
U-Jan Van Riebeeck wasuka ngomhla wama-24 kuNobayeni 1651 e-Texel, e-Netherlands, wafika ngomhla wesi-6 kaSihlabantangana 1652.South African History Online (17 October 2011), Jan van Riebeeck. Retrieved from: https://sahistory.org.za/people/jan-van-riebeeck. Retreived on 03/01/2026. Bafika bakhamba ngemikhumbi emihlanu - i-Dromedaris, i-Reijger, i-Goede Hoop, i-Oliphant ne-Walvisch.South African History Online (13 January 2024) The Dutch Settlement. Retrieved from: https://sahistory.org.za/article/dutch-settlement Retrieved on 01/01/2026.Marco Ramerini, English text by Dietrich Köster (January, 11 2014), The Dutch in South Africa, 1652-1795 and 1802-1806. Retrieved from https://www.colonialvoyage.com/dutch-south-africa/. Retrieved on 03/01/2026. Emithathu le ngiyo eyafika qangi, ngikho kwaziwa khulu le emithathu, le eminye imikhumbi emibili yafika mva. Ekufikeni kwakhe nabantu ebekakhamba nabo ngemikhumbi le wafika wakha indawo yobuphephelo ebizwa bona yi-Fort de Goede Hoop (Fort of Good Hope). Bafika batjala endaweni leyo, kodwana iintjalo zabo khenge zitlhurhe kuhle, mhlamunye ngebanga lobujamo bezulu obungafani nobe-Netherlands, netjharagano ebeliphakathi kwamadoda ebekakhamba nawo nakufuze basebenze batlhgomele imikhumbu edlulako. Abantu bebabancani umsebenzi umnengi.

Kwathi ngo-1655 u-Van Riebeeck wabika bona ngaphandle kwabantu abazimisele ukusebenza emasimini, isitetjhesi sizokubhalelwa ukwenza umsebenzi esihloselwe wona. Kwathi ngo-1657, i-VOC yathumela abalimi ababhadelwako, ngombandela wokuthi balime inarha bebathengisele ikhamphani iintjalo abazilimileko. Ngibo laba ebebabizwa bona ma-Free Burghers (Vry Burgers). U-Jan Van Riebeeck wathatha isikhathi sakhe soke atjala bekakhiqiza amagrepsi, ama-apula namazambana, ukudla okuzokuba lisizo khulu emikhumbini edlulako. Kwathi ngo-1659 besele anesivuno samagrepsi ebesikhiqiza iwayini elibovu elilwisana nobulwele be-scurvy, njengombana besele alemukile bona ukusela iwayini kuyabuvikela ubulwelobu ngokwezinga elithileko.

Endabeni yokurhwebelana, zoke izinto ebezenzeka u-Jan Van Riebeeck wazitlola emajenalini wakhe. AmaDatjhi bewathenga iinkomo nezimvu kuma-Khoekhoe ngepahla ehlukahlukeneko kuhlanganise notjwala negwayi. Bese inyama yefuyo le idliwe, enye ithengiselwe abantu abadlula ngemikhumbi yekhamphani.Steemit Website (2018) SOUTH AFRICAN HISTORY: Autshumato translator and first Postmaster of The Cape of Good Hope. Retrieved from: https://steemit.com/history/@krabgat/south-african-history-autshumato-translator-and-first-postmaster-of-the-cape-of-good-hope. Retrieved on 14/01/2026.

Kwathi ngenyanga kaSewula wango-1653 kwaba nokurhitjhana phakathi kuka-Autshumato, umdosiphambili wesitjhaba sama-Khoekhoe ama-Gorinhaikona, nomelusi weenkomo zika-Van Riebeeck u-David Jansz. U-Autshumato wambulala wathatha iinkomo. Ukurhitjhanokhu kuthoma nje, iintjhaba ezimbili lezi besele zingasathelelani kuhle amanzi. AmaDatjhi besele aqala u-Autshumato nabantu bakhe njengamasela. U-Jan Van Riebeeck wathi u-Autshumato lisela elinelimi elibutjhelelezi. Ama-Khoekhoe aqala amaDatjhi njengabakhohlisi ngokuthi intengo yotjwala negwayi ayilingani nentengo yesilwana esifuywako. Bebathi bangabusela utjwala buphele, babone ifuywabo emadlelweni wamaDatjhi, yanda. Bese amaKhoekhoe akhambe ayoyeba.Castle of Good Hope (13th November 2018) Interpreters' Flawed Contracts With DutchRetrieved from: https://www.castleofgoodhope.co.za/index.php/news/100-news/142-interpreters-flawed-contracts-with-dutch. Retrieved on 14/01/2026.

Isenzakalo sokubulawa kuka-David Jansz sasusa ipi phakathi kwama-Khoe namaDatjhi. U-Van RieBeeck wathi u-Autshumato unomlandu wokubulala. Yeke kwaliwa ipi, ekugcineni ama-Khoe ahlulwa. U-Autshumato wabanjwa wasiwa ekuthunjweni e-Robben Island ngawo umnyaka ka-1653. Kodwana ngo-1655 watjhatjululwa wabuyiswa enarheni.  Nakafikako u-Jan Van Riebeeck wamamukela wambuyisela esikhundleni sakhe sokutologa.  Ngesikhathesi u-Autshumato besele azwisisa indlela amaYurobhu arhweba ngayo nendlela yokuzuza kiyo. Bekathi nakarhwebela u-Jan Van Riebeeck iinkomo, aqiniseke bona imbadelo yekhamphani yanele bona ingabhadela neenkomo azithengela zona yena, ngikho nje aba mumuntu oregileko eKapa.

Ngokukhamba kwesikhathi kwaba nokhunye godu ukurhitjhana phakathi kwama-Khoekhoe namaDatjhi ngo-1657. Ukurhitjhanokhu kubangwa kungazwani kwama-Free Burghers (Vry Burgers)  neengqila ze-Madagascar.  U-Jan Van Riebeeck wakateleleka bona akhe isivikelo endaweni leyo, bona enze ama-Khoekhoe asuke endaweni leyo. Bekuthi ezinye iingqila naziphunyurhako asebenzise u-Autshumato njengesithunjwa ukuhlohlozela ama-Khoe bona akhambe ayokubamba iingqilezo. Kodwana iqhinga lika-Van Riebeeck khenge liphumelele ngendlela afuna ngayo. Kwathi ngo-1658 u-Autshumato wabanjwa, wathathelwa yoke ifuywakhe. Ngemva kokutjhutjhiswa wathunjwa wasiwa e-Robben Island godu. Kodwana wathi nakalapho waphunyurha ngesikepe esivuzako. Bekube kunamhlanjesi, u-Autshumato nguye kwaphela umuntu okghone ukuphunyurha e-Robben Island njengesibotjhwa. Kunokuthi nakabuyako enarheni abotjhwe, u-Van Riebeeck wambuyisela esikhundleni sakhe sokukhulumisana nokutologa.Camissa Museum (2026) Autshumao (1610 - 1674), Retrieved from: https://camissamuseum.co.za/index.php/7-tributaries/1-cape-indigenous-africans/autshumao. Retrieved on 12/01/2026.

 Ukufa Kwakhe 
Ngomhla wobu-8 kuKhukhulamungu wango-1662 u-Jan Van Riebeeck wakhamba eKapa esesewula Afrika, watjhiya u-Zacharias Wagenaer bona kube nguye osala aphethe endaweni abakiyo eKapa. Wafika wahlala endaweni ebizwa bona yiMalacca namhlanjesi ebizwa bona yi-Melaka eseMalaysia, wahlala lapho bekwaba nguKhukhulamungu wango-1665. Umkakhe wahlongakala ngokubulawa bulwele bepokisi ngenyanga kaSinyikhaba ngo-1664. Ngemva kwalokho wabekwa esikhundleni sokuba ngu-Governor-General-in-Council wenarha yeNdiya, begodu wahlala e-Batavia ipilwakhe yoke. Wahlongakala ngomhla we-18 kuTjhirhweni 1677.S2A3 Biographical Database of Southern African Science (2026)Van Riebeeck, Commander Johan Antoniszoon (advancement of science). Retrieved from: https://www.s2a3.org.za/bio/Biograph_final.php?serial=2953. Retrieved on 16/01/2026. 

 Iinkhombo